সাগিনা মাহাতো
সগিনা মাহাতো ১৯৭০ সালে মুক্তিপ্রাপ্ত একটি বাংলা চলচ্চিত্র । শ্রী জে কে কাপুর প্রযোজিত এবং তপন সিংহ পরিচালিত এই ছবিতে অভিনয় করেছেন দিলীপ কুমার এবং সায়রা বানু । চলচ্চিত্রটি ১৯৪২-৪৩ শ্রমিক আন্দোলন ও শিলিগুড়ির একটি কারখানার ট্রেড ইউনিয়ন নেতা সগিনা মাহাতোর বাস্তব ঘটনার উপর ভিত্তি করে তৈরি। এটি ৭ম মস্কো আন্তর্জাতিক চলচ্চিত্র উৎসবে প্রদর্শিত করা হয়। দার্জিলিঙের কাছে কার্সিয়াঙে ছবিটির শুটিং হয়। একই অভিনয় শিল্পী সহ তপন সিংহ এর পরিচালনায় ও একই প্রযোজক গণ ছবিটি ১৯৭৪ সালে সাগিনা নামে হিন্দি ভাষায় পুনঃনির্মাণ করেন, যদিও সেটি সফল হয়নি। চলচ্চিত্রটিতে সঙ্গীত প্রদান করেন কিংবদন্তি নেপথ্য গায়ক অনুপ ঘোষাল।